**Hévíz Város Önkormányzat Képviselő-testülete 12/2021. (V. 21.) önkormányzati rendelete**

**Hévíz város közterületein a járművel várakozás rendjéről szóló 25/2020. (VII. 20.) önkormányzati rendelet módosításáról**

Hévíz Város Önkormányzat Polgármestere a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján, a képviselő-testület feladat- és hatáskörében eljárva a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 1. § (4) bekezdése helyébe a következő rendelkezés lép:

„(4) Hévíz város közigazgatási területén a díjköteles közúti járművel történő várakozási (parkolási) közszolgáltatást a HÉVÜZ Hévíz Városüzemeltetési Korlátolt Felelősségű Társaság 8380 Hévíz, Kossuth Lajos u. 5. As. 2. (a továbbiakban: parkoló-rendszer üzemeltetője) üzemelteti.”

**2. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 6. § (3) bekezdése helyébe a következő rendelkezés lép:

„(3) A parkoló-rendszer üzemeltetője - a rendező szerv kérelmére - eseti jelleggel, egyedi elbírálás alapján a várakozási övezetet érintő rendezvények esetén, az övezeti várakozási díjat alkalmazva kizárólagosan parkolási célra csoportos fizetésre is megállapodást köthet.”

**3. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 8. § (4) bekezdése helyébe a következő rendelkezés lép:

„(4) Az ügyfélszolgálati feladatokat a parkoló-rendszer üzemeltetője látja el, a 8380 Hévíz, Kossuth Lajos u. 5. szám alatti címen (a továbbiakban: Parkolási Iroda). ”

**4. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 9. § (1) bekezdése helyébe a következő rendelkezés lép:

„(1) A parkoló-rendszer üzemeltetője rendezvényi, közszolgálati, közmű-szolgáltatási célból parkolási engedélyt bocsát ki határozott időre (nap, hét, év). Az éves engedélyek a kiadás napjától a kiadás évét követő év március 1. napjáig érvényesek.”

**5. §**

(1) A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 9. § (3) bekezdése helyébe a következő rendelkezés lép:

„(3) A kiadott közszolgálati, közszolgáltatási célú térítésmentes parkolási engedélyekről nyilvántartást kell vezetni.”

**6. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 9. § (5) bekezdése helyébe a következő rendelkezés lép:

„(5) Önkormányzati rendezvényi célú parkolási engedély napi (több napra is vonatkozó) érvényességű lehet, díja 500,- Ft/nap, értékesítését, kiadását és nyilvántartását a parkoló-rendszer üzemeltetője intézi, kiadását a rendezvény szervezője kezdeményezheti.”

**7. §**

A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 1. melléklete az 1. melléklet szerint módosul.

**8. §**

Hatályát veszti a Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete

a) 4. § (5) bekezdése,

b) 9. § (4) bekezdése,

c) 9. § (11) bekezdése,

d) 10. §-a.

**9. §**

Ez a rendelet 2021. május 22-én lép hatályba.

*1. melléklet*

1. A Hévíz város közterületein a járművel várakozás rendjéről szóló Hévíz Város Önkormányzat Képviselő-testületének 25/2020(VII.20.) önkormányzati rendelete 1. melléklet szerinti csatolmánya helyébe a következő rendelkezés lép:

„

***Várakozási övezetbe sorolt területek***

**I. Zóna (piros)**

|  |
| --- |
| **Nagyparkoló tér** |
| A zónában a hévízi lakossági, az intézményi alkalmazotti bérlet, a nem lakossági foglalkoztatotti bérlet és a nem lakossági V bérlet nem érvényes. |
|  |

|  |
| --- |
| **Petőfi Sándor utca** |
| Hévízi lakossági bérlet, a nem lakossági V bérlet legfeljebb 1 óra időtartamú parkolásra jogosít, várakozási díj megfizetése nélkül parkolási tárcsa kihelyezésével. |
| Az élelmiszer áruház előtt kijelölt 4 db parkolóhelyen várakozási díj megfizetése nélkül, parkoló tárcsa kihelyezésével, legfeljebb 60 perc időtartamra (türelmi idő 5 perc) lehet parkolni. A tárcsán a parkolás megkezdésének idejét kell beállítani! |
| A nem lakossági foglalkoztatotti valamint az intézményi alkalmazotti bérlet a zónában nem érvényes. |

|  |
| --- |
| **Ady Endre utca** |
| A zónában a bérletek nem érvényesek. |

**II. Zóna (sárga)**

|  |
| --- |
| **Honvéd utca,** |
| **Park utca,** |
| **József Attila utca,** |
| **Széchenyi István utcai 58 férőhelyes parkoló** (víztoronynál) |
| |  | | --- | | **Zrínyi Miklós utca 1. szám alatti parkoló,** | | A **Kossuth Lajos utcának a Széchenyi István utca - GAMESZ étterem közötti szakasza**, | |
| A zónában a Hévízi lakossági bérlet és a nem lakossági V bérlet korlátlan idejű parkolásra jogosít kivéve a József Attila utca Honvéd utca és Rózsa köz közötti szakaszát. |
| A zónában az önkormányzati intézményi alkalmazotti bérlet munkanapokon jogosít várakozásra, kivéve a József Attila utca Honvéd utca és Rózsa köz közötti szakaszát. |
| A nem lakossági foglalkoztatotti bérlet a Park utcában, a Honvéd utcában, a József Attila utcában éves érvényességgel, a Széchenyi utcai 58 férőhelyes parkolóban szeptember 1-június 30-ig várakozásra jogosít, kivéve a József Attila utca Honvéd utca és Rózsa köz közötti szakaszát. |
| Az egészségügyi dolgozók térítésmentesen kizárólag az orvosi rendelő udvarán parkolhatnak. |
|  |
| A **József Attila utca - Honvéd utca - Rózsa köz közötti szakaszon (orvosi rendelő)** |
| E kijelölt várakozó helyeken várakozási díj megfizetése nélkül tárcsa kihelyezésével, legfeljebb 60 percig (türelmi idő 5 perc) lehet várakozni. A tárcsán a parkolás megkezdésének idejét kell beállítani! E kijelölt várakozó helyeken a bérletek nem érvényesek. |

(1. melléklet\_mód.docx)

”

Általános indokolás

Hévíz Város Önkormányzat 2021. február 15-től a várakozási (parkolási) közszolgáltatási feladatok ellátására közszolgáltatási szerződést kötött az önkormányzat tulajdonát képező HÉVÜZ Hévíz Városüzemeltetési Kft-vel. A várakozási közszolgáltatás továbbvitele érdekében az önkormányzati rendeleten a parkoló-rendszer üzemeltetőjével kapcsolatos rendelkezések átvezetése szükséges. Indokolt továbbá a már hatályukat vesztett rendelkezések hatályon kívül helyezése.

Részletes indokolás

**1. §**

A parkoló-rendszer üzemeltetőjének átvezetése.

**2. §**

A hatáskör gyakorló személyében történő módosulás átvezetése.

**3. §**

A parkolási iroda üzemeltetését végző módosítása.

**4-7. §**

A parkoló-rendszer üzemeltetőjének átvezetése.

**8. §**

Már időbeli hatályukat vesztett rendelkezések hatályon kívül helyezése.

**9. §**

A módosítás hatályba lépéséről rendelkezik.

**1. melléklet**

Az időközben megszűnt Hévíz kártya törlése szükséges.